Lugupeetud minister Villu Reiljan
Keskkonnaministeerium
Toompuiestee 24 
15172 Tallinn
villu.reiljan@ekm.envir.ee
Faks 06 262 801

Paluküla Hiiemäe kaitseks

Meie, allakirjutanud, tuletame Teile meelde, et kavatsus rajada Rapla maakonnas Kõnnumaa maastikukaitsealal asuvale Paluküla Hiiemäele (sealhulgas Reevimäele) ja selle kõrvale puhke- ja spordikeskus (sealhulgas suusatõstukid ja staadionid) on teravas vastuolus põlisrahva tavade ja väärtushinnangutega. Võttes arvesse Hiiemäe suurt üldkultuurilist ja samuti looduslikku väärtust, tuleb tingimata kindlustada selle rikkumatus ja säilimine nii praegu kui ka tulevikus.

Paluküla Hiiemägi ei ole lihtsalt kinnisvara, vaid ajalooline hiiekoht. See ainult ei sümboliseeri kohalikku identiteeti, vaid ongi üks seda identiteeti säilitavaid tegureid. Hiiest ei saa koguda kroone ja dollareid, ilma et ei tallataks esivanemate luudel ja igipõlistel väärtustel.

Paluküla Hiiemägi on osa eesti rahva laiemast üldkultuurilisest pärandist. Eestis on kokku üle viiesaja hiiekoha, millest vaid neljandik kuulub riikliku kaitse alla. Eranditult igaüks neist on ainulaadne ja Eestile tähtis kultuuri- ja loodusobjekt. Samas on süvenemas suundumus, et ajaloolised pühapaigad tuuakse ohvriks majanduslikele huvidele. Seepärast tuleb Eesti riigil ja omavalitsustel astuda otsustavaid samme, et tagada hiite säilimine ja hoidmine põlisrahva tavade vaimus.

Nõuame, et Keskkonnaministeerium kui Kõnnumaa maastikukaitseala valitseja ning Kehtna vald kui maaomanik austaksid oma rahva kultuuri ja tagaksid pühal hiiemäel rahu ja vaikuse nii surnutele, elavatele kui ka järeltulevatele põlvedele.

Nimi	Kuupäev	Allkiri	

			

			

			

			

			

			

			

Nimi	Kuupäev	Allkiri